Tlieta minn kull għaxar Maltin jemmnu li fl-2014 is-sitwazzjoni finanzjarja tagħhom se tkun waħda aħjar. Dan joħroġ minn stħarriġ tal-Eurobarometer li sar f'Malta fil-bidu ta' Novembru li għadda. Meta mistoqsija jekk jemmnux li l-ekonomija Maltija hijiex se titjieb jew le fis-sena l-ġdida, 40 fil-mija stqarrew li din se tmur għall-aħjar. Qalu wkoll li jinsabu ottimisti mill-aspett finanzajru tal-familja tagħhom. Din ix-xejra pożittiva f'dak li qed jistennew il-Maltin mill-2014 tidher fil-maġġoranza tal-mistoqsijiet, u turi titjieb meta mqabbel ma' stħarriġ simili li kien sar f'Mejju li għadda. Fl-istess waqt, dawk li wieġbu qalu li qed jitilfu l-fiduċja fil-politiċi, fosthom il-kredibbiltà fil-gvern li niżlet minn 59 għal 48 fil-mija. Ħalli l-kumment tiegħek b'ismek u kunjomok hawn taħt. .td_uid_3_5ee4dfa55aca2_rand.td-a-rec-img{text-align:left}.td_uid_3_5ee4dfa55aca2_rand.td-a-rec-img img{margin:0 auto 0 0}